Qasım Awezov 1925-jılı 16-jılg'ı Shımbay waqıyası haqqında ""Каракалпакстан к 10-летию Казахстана"" (Alma-ata, 1930), ""Qaraqalpaqstan ma'deniyatı gu'llenip rawajlanıw jolında"" (1934) tag'ı basqa miynetler jazadı. 1928-1932 jılları Qaraqalpaqstan jazıwshılar birlespesinin' jumısına aktiv qatnasadı. Onın' dramalıq bo'limine basshılıq etedi. 1932-jılı 19-iyun qararı menen Qaraqalpaqstan oblastlıq partiya komiteti QarAPP tı tarqatıp, Qaraqalpaqstan jazıwshılarının' sho'lkemlestiriw komitetin du'zip, og'an Qasım A'wezov baslıq, A.Begimov juwaplı sekretarı etip saylanadı.